Os fueros en o suyo orichen yeran pactatos, isto ye, fruito d'una aportación común d'os Concellos a los qualos o Rei daba a suya aprebación. En un primer inte se relegoron y plegaron a tener dica dotze libros en as revisions de 1496, 1517 y 1542. En 1552 se realiza una gran refundición, encluindo as Observanzas. A zaguera faina de replega se'n fa en 1667. A faina de codificación se veyió superata en muitos intes por as normas que dictaban as propias Cortz d'Aragón y que se encorporaban como parti d'as normas churidicas d'o Reino.